Vergaderings oor vlak 3 duur voort | Maroela Media
Terwyl Suid-Afrikaners op hete kole sit en wag om te hoor wanneer daar na vlak 3 van die afsonderingstydperk beweeg gaan word, vergader pres. Cyril Ramaphosa vanoggend met politieke partye.
Ramaphosa sal met die leiers vergader van die politieke partye wat in die parlement verteenwoordig word. Volgens Khusela Diko, die president se woordvoerder, sal die nasionale reaksie op die Covid-19-pandemie en kwessies rakende die landwye afsondering bespreek word.
"Die virtuele vergadering is die derde raadplegende vergadering wat die president met leiers van politieke partye sal hou oor hierdie openbare gesondheidsuitdaging.
Ramaphosa was gister deel van 'n virtuele vergadering van geloofsleiers wat onder die vaandel van die Suid-Afrikaanse Raad van Kerke (SACC) georganiseer is.
Volgens Diko het dié vergadering deel gevorm van die konsultasies wat die president onderneem het om voor te berei om van vlak 4 van die nasionale afsondering na 'n ander vlak te beweeg.
Ramaphosa het presies 'n week gelede die land toegespreek en gesê die grootste deel van die land sal teen einde Mei na koronavirus-vlak 3 beweeg.
Die nasionale ekonomiese ontwikkeling- en arbeidsraad (Nedlac) het op 15 Mei 'n vergadering gehou om te beraadslaag oor die oorgang na vlak 3. Daar is na afloop van dié vergadering gesê die verskillende afdelings van Nedlac werk hard om die land se vroegste moontlike migrasie na vlak 3 van die nasionale afsondering te bewerkstellig.
Ramaphosa het Saterdag 'n vergadering met die presidensiële koördineringsraad (PCC) gelei waartydens verder beraadslaag is oor die skuif van vlak 4 na vlak 3. Ministers, premiers en verteenwoordigers van die plaaslikeregeringsvereniging (Salga) was ook deel van dié vergadering.
Die president het egter ook tydens verlede week se toespraak gesê ander vlakke kan in gebiede ingestel word waar die risiko vir verspreiding hoër is. Sedertdien word wyd gespekuleer oor watter gebiede as brandpunte beskou word.
Die Kaapstad-metro sowel as die land se ander groot metro's word as bekommernisse uitgewys.
David Makhura, premier van Gauteng, het gister gesê Gauteng sal as geheel begin Junie na vlak 3 beweeg.
Alan Winde, premier van die Wes-Kaap, het reeds vroeër gesê die provinsie is gereed om na vlak 3 te skuif. Die Wes-Kaap het meer as 10 600 Covid-19-gevalle en 187 sterftes, maar het tot dusver die hoogste getal toetse per capita van al die provinsies gedoen.
Dit is egter in die stadium nog nie duidelik wanneer amptelike aankondigings verwag kan word oor wanneer dele van die land na vlak 3 sal beweeg nie.
Ramaphosa het ook tydens verlede week se toespraak gesê verdere aankondigings sal gedoen word oor sekere veranderinge aan die vlak 4-riglyne om handelsaktiwiteit in die kleinhandel en e-handel uit te brei en om beperkings op oefening te verminder.
Ebrahim Patel, minister van handel, nywerheid en mededinging, het toe reeds die volgende dag aangekondig dat amper alle kleinhandelprodukte nou aanlyn verkoop mag word. Dit was te midde van druk uit talle oorde en dreigende regsaksies.
Daar is egter nog geen verdere aankondigings gemaak rakende enige ander verslapping van vlak 4-riglyne nie. Oefening buite die huis word dus steeds net tussen 06:00 en 09:00 in die oggend toegelaat.
Samesprekings, vergaderings ens. ens. ens Is dit al wat hulle kan doen, ek wonder net hoekom, Want hulle kan tog nie tot n besluit kom nie, Wil kinders skool toe stuur maar groot mense mag nie gaan werk nie.
Hoekom word ons nie op hoogte gehou van die vlg. aankondiging nie of weet hulle dat ons weet hier is iets meer as Covid19 aan die broei.
Ons verdien n president wat omgee vir Al die mense en wat die land op hoogte kan hou van alle gebeure, maar almal skram weg.
My drie dogters, 'n winkeleienaar, ' n privaatskool onderwyseres en 'n restouranteer, is sonder inkomste.
Groot dele van die staatsdepartemente en plaaslike regerings se mense sit met volle salaris by die huis.
Ons is dus reeds totaal kommunisties. Die nuwe middelklas is die staatsamptenare. Dat dit onvolhoubaar is het nog nie by die rigtinglose en uiters ondevoegde bevelsraad geregistreer nie. Of, is dit wat hul wil hê!?
As dit so aan gaan sal daar niemand oor wees om na vlak 3 oor te gaan nie. ALMAL SAL DOOD WEES AAN HONGERSNOOD
. LIG DIE ALGEHELS GRENDELSTAAT DAT ONS KAN AANGAAN MET ONS LEWENS. Ons gaan almal op een of ander stadium doodgaan. As jy bang is is jou saak nie reg met jou God nie. Nou is die tyd om die reg te maak dan gaan jy ook besef dat die ophef van hierdie virus net is om paniek ondet die mense te saai. Word tog net wakker!
Twee weke om te konsulteer, een week om met President Nkosazana Dlamini-Zuma te bespreek, en een week om sy toespraak te skryf . Dan uiteindelik verskuin hy op die kassie een aand, en se eintlik niks! Hoop iewers gee die hofe die lot 'n lekker snot klap! Cyril Ramaphosa jy is 'n geheel en al mislukkig en 'n groot teleurstelling. Hoop die land het dit na twaalf maande van jou blah blah blah agterkom, en bewys dit by die stembus!
laat ons na stage 1 toe gaan, hou nogsteeds maar die drank persele ( kroee) en sigarette( sorry ouens) toe en hou nogsteeds die aanklok reel in, maar laat ons die land se mense terug kry by die werk, hou big events toe en alle sport byeenkomste waar baie mense bymekaar gaan wees, maak die skole oop maar verminder die aantal kinders in die klasse, die skole wat baie kinders het per klas moet dan maar in 2 sessies skool gaan, ( 'n oggend skool en 'n aand skool) kry die kinders weer aan die oefen, nie soseer rugby nie,… Lees meer »